cyanic-selkie/wikianc huggingface dataset:
Golden Globe
Hvert år blir det bestemt en som skal være Miss/Mr. Golden Globe. Det er ofte døtre og sønner av godt kjente kjendiser som blir plukket ut.
Lagtingets justiskomité
Lagtingets justiskomité (færøysk: Løgtingsins rættarnevnd) er en fagkomité på Lagtinget på Færøyene. Den avgir i første rekke innstilling i lovsaker, fremmet av Færøyenes lagmann, men spørsmål om hjemmestyrets myndighet og forholdet til Danmark ligger til Lagtingets utenrikskomité. Justiskomiteen behandler også en del arbeids-, kommunal-, miljøvern- og samferdselspolitiske saker.
Mali-føderasjonen
Mali-føderasjonen var en kortvarig forbundsstat som bestod av de tidligere franske koloniene Fransk Sudan, Senegal, Øvre Volta og Dahomey. Staten ble grunnlagt i 1959, og oppløst igjen allerede i 1960.
Svarthamaren
Svarthamaren er et isfritt fjell i Dronning Maud Land i Antarktis, beliggende ca. 200 km fra kysten på østre side av Vestre Skorvebreen i Mühlig-Hofmannfjella i Fimbulheimen. Fjellet ble kartlagt og navngitt under Den norske antarktisekspedisjonen 1956–60.
Ved Svarthamaren finnes Antarktis' største innlandskoloni av sjøfugl og verdens største bestand av antarktispetrell (Thalassoica antarctica) med nærmere 250 000 hekkende par. Den ornitologiske feltstasjonen Tor ligger i dette området som er utpekt som et spesielt verneområde i Antarktis. Den norske forskningsstasjonen Troll ligger ca. 100 km lenger vest.
Merete Armand
Armand gikk ut fra Statens Teaterhøgskole i 1979 og hadde sin debut samme år i stykket Ole Brumm ved Sogn og Fjordane Teater. Hun var videre ansatt ved Telemark Teater, Trøndelag Teaterog, Homansbyen Teaterselskap og Riksteatret. I 1986 ble hun ansatt ved Den Nationale Scene og var ansatt her frem til sin død.
Ved siden av teatret medvirket hun også i flere hørespill. Hun hadde også en mindre rolle i den britiske filmen The Witches (1990) samt noen få oppdrag for TV.
I 1997 ble hun tildelt tildelt Pernillestatuetten.
Hun døde av kreft, 61 år gammel.
Merete Armand var datter av skuespiller Eilif Armand og forfatter Elisabeth Armand, og søster til barnebokforfatter Yngvil Armand skuespillerinnene Frøydis Armand og Gisken Armand.
Franpipe
Franpipe er en gassrørledning som går fra Draupner-krysset i Nordsjøen til mottaksterminalen Port Ouest i Dunkerque i Frankrike. Rørledningen er 840 km lang og er verdens lengste rørledning på havbunnen. Gassen som transporteres til Frankrike via rørledningen kommer hovedsakelig fra feltene Sleipner Øst og Troll Vest. Den første gassleveransen fra Franpipe fant sted 1. juli 1998.
Ferdinand Hiller
Ferdinand Hiller (1811-1885) var en tysk komponist, dirigent og musikkpedagog.
Franpipe
Mottaksterminalen i Dunquerque eies av Gassled og Gaz de France. Terminalen opereres fra Gasscos kontrollsenter i Zeebrugge.
Ferdinand Hiller
Liv og virke
Hillers første lærer var Aloys Schmitt. Da Hiller var ti år, sendte den velstående faren ham til Weimar for opplæring hos Johann Nepomuk Hummel, en av tidas mest berømte pianister. Som femtenåring i 1827 foretok Hiller en reise sammen med Hummel til Wien, der de avla den døende Beethoven en visitt. Hos Hummel fikk Hiller stor framgang hos som pianist, men han valgte likevel å konsentrere seg om komposisjon.
Hiller skrev blant annet mellomaktmusikk for Friedrich Schillers Maria Stuart, noe som førte til at han kom i kontakt med Johann Wolfgang von Goethe.
Fra 1829 til 1836 bodde Hiller Paris. Han sto blant annet for den første oppføringen av Beethovens Klaverkonsert nr. 5 i Ess-dur, op. 73 i Paris. Den 8. januar 1839 oppførte han sin opera La Romilda i Milano. Oratoriet Die Zerstörung Jerusalems, som regnes som hans beste verk, ble skrevet på denne tida. Takket være en invitasjon fra sin venn Mendelssohn kunne han med stor suksess uroppføre oratoriet i Leipzig den 2. april 1840. Senere holdt han en konsertserie med Gewandhausorkesteret.
Ska-punk
Ska-punk er en musikkstil som blander elementer fra jamaicansk skamusikk og elementer fra britisk og amerikansk punk. Typiske ska-punk-band bruker gitar, bass, trommer, saksofon, trombone og trompet. Musikken går ofte i et høyt tempo.
Ferdinand Hiller
Liv og virke
Hiller førte opp to ytterlige operaer, Der Traum og Konradin, henholdsvis i 1845 og i 1847, begge i Dresden. Han var dirigent i Düsseldorf fra 1847 og fra 1850 i Köln, og ledet Opéra Italien i Paris i 1851 og 1852. Som leder av Gürzenich-Orchester og Kölns musikkonservatorium ble han en autoritet. Fra 1853 var han tolv ganger ansvarlig festspilleder av Niederrheinisches Musikfest. Han pensjonerte seg i 1884 og døde 73 år gammel.
Frédéric Chopin dediserte Nocturne op. 15 (1833) til Hiller med teksten À Monsieur F. Hiller.
Kombitrikk
Kombitrikk, kombivogn, kombibanetog eller duosporvogn, er en sporvogn eller et sporvogntog som kan gå på flere typer spor, vanligvis fordi den har flere strømsystemer (eller fremdriftssystemer) og sikringssystemer. Kombibane er en jernbane som trafikkeres både av ordinære tog og kombitrikker. Kombitrikker har vært utviklet i en rekke varianter helt siden trikkens barndom. Sporvogner av Tram-train-typen går som ordinære trikker i bygatene, for så å penses over på jernbanespor når de skal ut til forstedene eller til andre byer (mellombytrikk, i USA kalt interurban). På den måten kombineres trikkens fordeler – som lett tilgjengelige holdeplasser i gatene – med togets hurtighet. Noe av det samme kan oppnås med en vanlig bybane, og Tram-train regnes som en form for bybane (Hondius 2011). På jernbanestrekningene kan kombitrikker komme opp i 100 km/t. I Kassel er toppfarten 114 km/t, dvs. svært nær det vanlige lokaltog kan prestere, så slike tog på samme linje blir ikke nevneverdig sinket.
Beskrivelse
De fleste kombitrikker ser ut som vanlige trikker og bybanevogner, men med nødvendige tilpasninger. Hvis de skal trafikkere lengre distanser enn typiske bytrikker, kan de innredes med tilsvarende flere sitteplasser og færre ståplasser.
Jevnakergata
Jevnakergata(1–5, 2) er en kort gate på Schjong, på Sørsiden i Hønefoss. Den er oppkalt etter nabokommunen Jevnaker i nordøst. Gata løper i rett strekning fra nord mot sør, mellom Ådalsgata og Ringeriksgata. Jevnakergata preges av firemannsboliger på begge sider.
Kombitrikk
Tram-train
Disse vognene (spansk Tren-Tram, italiensk Tram-Treno – på engelsk hører de også under Light Rail Vehicles eller LRV, som omtrent tilsvarer det vi kaller bybanevogner) har to strømsystemer: Ett for vanlig sporvogn (oftest 600 eller 750V likestrøm) og ett for vanlig jernbane (høyspent vekselstrøm – 15 kV i Tyskland, hvor denne typen sporvogn ble utviklet eller gjenoppfunnet). Vognene kan også ha tilpasninger for ulike signalsystemer og plattformhøyder, og de kan ha høyere utveksling og høyere toppfart enn vanlige trikker og bybanevogner. Ellers er de stort sett dimensjonert og utstyrt som bybanevogner. De er altså smalere og betydelig kortere enn vanlige tog. Derfor egner de seg ikke til å trafikkere jernbanespor med liten ledig kapasitet (som Oslotunnelen). Kassels Tram-train-vogner har typiske mål; de er ca. 37 m lange (SL95 i Oslo er ca. 33 m), 2,65 m brede (maks bredde for sporvogner), har tre ledd, tar 200 passasjerer og har 90 seter. Lokaltog av typen Stadler FLIRT måler til sammenligning 105 m, er 3,2 m brede og har 295 sitteplasser.
De fleste nyere kombitrikker har lavgulv (universell utforming), i det minste i en del av vognene. Fronten er ofte moderat strømlinjeformet. (Alt i 1930 hadde vognprodusenten J.G.Brill, sammen med Philadelphia & Western Railroad, begynt med vindtunnelforsøk på jernbanemateriell. På den måten kunne de redusere vognenes energiforbruk med over 40 % allerede ved 97 km/t (60 mph). )
Kostnader
Kostnadene varierer mye, avhengig av hva som finnes av infrastruktur fra før. Mulhouses første Tram-train-strekning, 22 km (omtrent som Oslo S–Lillestrøm) med tolv vogner, ble åpnet 10. desember 2010. Den kostet samlet ca. 147 mill. euro (snaut 1,2 mrd. kr), hvorav infrastrukturen inkl. depot ca. 94 mill. euro (ca. 750 mill. kr)(Göbel 2011). 1. byggetrinn av Bybanen i Bergen, som måtte bygges opp fra grunnen, kostet til sammenligning ca. 2,2 mrd. kr for 9,8 km.
Tram-train-vogner koster mer enn mye annet sporveismateriell, i tillegg til at det foreløpig neppe er mulig å kjøpe brukt materiell (ellers finnes et marked for brukte sporvogner). Forskjellen er betydelig hvis en sammenligner materiell fra samme leverandør. F.eks. koster Cádiz’ Tren-Tram-vogner fra den spanske produsenten CAF ca. 50 % mer pr. m2 enn ordinære CAF-trikker til Granada (Hondius 2011). Hvor mye som skyldes det ekstra strømsystemet, små serier eller andre faktorer, er det vanskelig å vite noe om uten å ha sett anbudsdokumentene i detalj. Pga. høyere gjennomsnittsfart vil imidlertid en Tram-train-vogn antagelig utføre et større transportarbeid enn andre sporvogner. Men materiellet er også dyrere enn ordinære lokaltog med samme kapasitet.
Historikk
Sporvogner med flere strømsystemer er en gammel oppfinnelse. Som mye av den «moderne» sporveis- og jernbaneteknologien stammer den fra USAs mellombybaner tidlig på 1900-tallet, eller var iallfall i bruk på enkelte slike baner, hvor de raskeste vognene etter hvert kom opp i 145 km/t. En oppdaget tidlig at vanlig trikkespenning (600-750V likestrøm) var uegnet for kjøring i store hastigheter over lange mellombystrekninger fordi energitapet ble altfor stort – samtidig som høyspenning i bygatene var (og er) farlig (i Europa var problemstillingen mindre aktuell fordi det aldri ble tradisjon å kjøre trikker med høy hastighet mellom byene). De fleste av ovennevnte kombitrikktyper var kjent og i bruk, i det minste forsøksvis. Et par eksempler :
Shaun Taylor
Shaun Taylor (født 26. februar 1963 i Plymouth i England) er en tidligere engelsk fotballspiller som har hatt flere jobber som trener på forskjellige nivåer. Han har spilt over 500 kamper i ligasystemet i England. Hans oppofrende og hard-taklende spillestil gjorde han til en favoritt blant supporterne. De fleste av hans mål ble skåret med hodet på dødballer. Han spilte med tannbeskytter i de fleste sesonger.
Han begynte karrieren i klubber i lavere divisjoner før han sigerte for Exeter City i 1986 i en alder av 23 år. Han var kaptein på laget da Exeter City vant fjerde divisjon i 1989-1990. Swindon Town kjøpte han for £200.000 i juli 1991. Han spilte samtlige ligakamper i 1992-1993 sesongen og skårte 12 mål og var en viktig brikke i klubbens opprykk til Premier League. Han spilte også samtlige kamper i klubbens ene sesong i Premier League. Etter to nedrykk på rad, var han kaptein da klubben vant tredje divisjon i 1995-1996. Han er den eneste som er valgt til årets spiller i Swindon Town tre ganger.
Kombitrikk
Gjenfødelsen i Karlsruhe
I 1960-årene ble den moderne bybanen utviklet i Vest-Tyskland. Oljekriser (den første i 1973-74) og økende miljøinteresse gjorde at landet etter hvert ble en ledende eksportør av bybaneteknologi og –ideologi. Noen steder tok en i bruk gamle nedlagte eller lite trafikkerte jernbanestrekninger, som så ble elektrifisert og tilpasset sporvognsdrift. Tyskerne kan ha vært inspirert av mellombytrikkene i USA tidlig på 1900-tallet. Iallfall kjente fagfolkene godt til både fordelene og ulempene ved å la trikkene kjøre som tog mellom byene (Koffmann 1980). En vesentlig forskjell var at Deutsche Bundesbahn brukte 15 kV vekselstrøm på elektrifiserte jernbaner. Men motorer beregnet på høyspent vekselstrøm var blitt mindre og hendigere nå (f.eks. hadde det tyske ekspresstogloket E103, som kom på skinnene i 1970, 2,5 ganger så høy ytelse pr. tonn som det svenske D-loket fra 1925 (Hollingsworth & Cook 1987)). Tanken om en moderne kombitrikk (tysk Mischbetrieb, Zweisystemstadtbahnwagen) dukket opp. Det skulle like fullt gå lang tid før den kom på skinnene. I tillegg til to strømsystemer måtte vognene tilpasses ulike plattformhøyder, og vogner med vanlig togbredde kunne ikke gå gjennom bygatene – og disse kravene måtte etter hvert forenes med universell utforming, med bl.a. plass til elektriske rullestoler. Regelverket for en jernbane var også annerledes enn for en sporvei eller bybane, likeså signalsystemet.
Shaun Taylor
Bristol City kjøpte han for £50.000 september 1996 og var med på å rykke opp til andre divisjon i 1998. Taylor la opp som spiller i 2000 og ble med i trenerstaben i Bristol City. Klubben og Taylor ble enige i å avbryte kontrakten i mai 2005 og han ble assistent manager til Gary Owens i Forest Green Rovers. Etter en dårlig start på sesongen 2006-2007, ble kontrakten til begge avbrutt etter enighet med klubben. Han ble gjenforent med Exeter City som ungdomstrener i juli 2009. Han var assistent manager i Torquay United og midlertidig manager i en liten periode da manager Martin Ling var sykemeldt. Han måtte gå da den nye manageren Alan Knill ville ha en annen assistent.
Kombitrikk
Gjenfødelsen i Karlsruhe
Først i 1992 ble de første kombitrikken av Tram-Train-typen satt i drift. Stedet var Karlsruhe, hvor trikkene går gjennom bygatene for så å penses inn på S-banenettet til f.eks. Heilbronn 84 km unna. Kombitrikkene viste seg hensiktsmessige der det fantes jernbanelinjer med ledig kapasitet. Senere er lignende systemer innført i bl.a. Kassel og Saarbrücken – og utenom Tyskland i f.eks. Cádiz, Genova og flere franske byer.
Holegata
Holegata (1–3, 2) er en kort gate på Schjong, på Sørsiden i Hønefoss. Den er oppkalt etter nabokommunen Hole i sør. Gata løper i rett strekning fra nord mot sør, mellom Ådalsgata og Ringeriksgata. Holegata preges av firemannsboliger på begge sider.
Datavitenskap
Datavitenskap er et tverrfaglig felt som bruker statistikk, vitenskapelige metoder, prosesser, algoritmer og systemer for å generere kunnskap og innsikt fra støyete, strukturerte og ustrukturerte data. Datavitenskap er relatert til datautvinning, maskinlæring og stordata.
Datavitenskap er et har blitt beskrevet som et konsept for å forene statistikk, dataanalyse, informatikk og deres relaterte metoder for å forstå og analysere faktiske fenomen med data. Det tas i bruk teknikker og teori fra felt som matematikk, statistikk, datateknikk, informatikk, informasjonsvitenskap og domenekunnskap. Datavitenskap er imidlertid forskjellig fra datateknikk (computer science) og informasjonsvitenskap. Turing-prisvinneren Jim Gray så for seg datavitenskap som et et fjerde paradigme av vitenskap (empirisk, teoretisk, beregnet, og nå datadrevet), og hevdet at alt om vitenskap endrer seg på grunn av innvirkningen fra informasjonsteknologi og informasjonseksplosjonen.
En dataviter er en person som lager programmeringskode og kombinerer den med statistisk kunnskap for å skape innsikt fra data.
Det er fortsatt ingen konsensus om definisjonen av datavitenskap, og det anses av noen å være en moteord. Stordata er et relatert markedsføringsbegrep. Datavitere er ansvarlige for å bryte ned stordata til brukbar informasjon og lage programvare og algoritmer som hjelper selskaper og organisasjoner med å styre driften optimalt.
Annie Dahr Nygaard
Annie Dahr Nygaard (født 3. august 1988 i Oslo) er en norsk skuespiller og figurspiller.
Film
Annie Dahr Nygaard har hatt flere mindre filmroller, blant annet i de norske spillefilmene Lille Frøken Norge (2003) og Tommys inferno (2007), og i kortfilmene På velvet (2007), Hemmeligheten (2008) og Vektløs (2008).
Dahr Nygaard har dessuten spilt hovedrollen i Appelsinpiken, filmatiseringen av Jostein Gaarders roman med samme navn, regissert av Dahr Nygaards tante Eva Dahr.
Teater
Foruten en del større og mindre filmroller hadde Annie Dahr Nygaard også en birolle i Bertolt Brechts Det gode mennesket fra Sezuan da dette stykket ble satt opp på Centralteatret i Oslo i 2003.
Etter fullført bachelorgrad i teater og skuespillteknikk ved Høyskolen i Nord-Trøndelag (HiNT), ble hun i 2012 ansatt i det franske teaterkompaniet Compagnie Phillippe Genty, i forestillingen Forget Me Not (fransk tittel: Ne m'oublie pas). Dette var en produksjon der aktørene på scenen både var skuespillere og figurspillere. Denne produksjonen turnerte i Europa, Asia og Russland fram til 2015.
John Kennedy
John Gendall Kennedy (født 19. mai 1900, død september 1971) var en amerikansk roer som deltok i de olympiske leker 1924 i Paris.
Kennedy vant en olympisk bronsemedalje i roing under OL 1924 i Paris. Han var styrmann på den amerikanske båten som kom på tredjeplass i klassen firer med styrmann bak Sveits og Frankrike. Mannskapet på den amerikanske fireren var, Robert Gerhardt, Sidney Jelinek, Edward Michell, Henry Welsford og Kennedy som var styrmann.
Underskog.no
Underskog.no er et lukket norsk nettbasert sosialt nettverk med fokus på samfunn og kulturliv. Det ble etablert i 2005 av Simen Svale Skogsrud, Alexander Staubo og Even Westvang i firmaet Sanity (tidligere Bengler), men har siden oktober 2020 vært drevet av en selvstendig stiftelse. Nettsamfunnet hadde per desember 2020 ca. 30,000 medlemmer, og målgruppen er folk som interesserer seg for norsk kulturliv.
Nettstedet har en «sosial kalender» som benyttes for å holde oversikt over aktuelle arrangementer i ens lokalsamfunn. Kalenderen er tilgjengelig for enhver uten innlogging. Medlemmer kan se hvilke evenementer som er anbefalt av venner og bekjente, og hvem som planlegger å gå på dem.
Medlemmer har også tilgang til et debattforum for diskusjon av temaer relatert til det lokale kulturlivet. I løpet av det første året vokste Underskog til å bli et av landets mest sentrale fora for meningsutveksling om kultur.
Mark Selby
Mark Selby (født 19. juni 1983 i Leicester) er en engelsk snooker- og biljardspiller. Han ble nummer to i verdensmesterskapet i snooker i 2007 og verdensmester i 8-ball 2006. Han vant VM i snooker 2014, i 2016, 2017 og 2021.
Han kom til finalen i Scottish Open i 2003, finalen tapte han 7–9 mot David Gray.
Selby har kvalifisert seg til verdensmesterskapet i snooker tre år på rad, fra 2005 til 2007. Alle disse gangene har han møtt John Higgins, i 2005 tapte han i første runde, i 2006 vant han i første runde og i 2007 tapte han da de møttes i finalen.
Andreplassen i VM gjorde at Selby gikk fra 28.-plass til ellevteplass på verdensrankingen for sesongen 2007/2008. Denne sesongen fortsatte han med gode resultater. I UK Championship spilte han seg frem til semifinale hvor han møtte Ronnie O'Sullivan og tvang fram et siste og avgjørende parti. O'Sullivan gjorde imidlertid et maksimum break i dette partiet og sikret seg dermed seieren. I januar 2008 vant Selby Masters etter 10–3 seier over Stephen Lee i finalen, i det siste partiet gjorde han sitt hittil høyeste break i karrieren, med 141 poeng. Dette var Selby sin første seier i en større snookerturnering. Den 17. februar 2008 vant han sin første rankingturnering i karrieren, da han slo Ronnie O'Sullivan 9–8 i finalen i Welsh Open etter å ha ligget under 5–8.
Helmut Lachenmann
Helmut Friedrich Lachenmann (1935-) er en tysk komponist og komposisjonslærer innen samtidsmusikksjangeren konkret musikk. Selv kaller han sin musikk musique concrète instrumentale.
Studium og undervisning
Helmut Lachenmann vokste opp i en musikkelskende prestefamilie. Fra 1955 til 1958 studerte han komposisjon, musikkteori og kontrapunkt ved musikkhøyskolen i Stuttgart hos Johann Nepomuk David og klaver hos Jürgen Uhde. Etter avsluttede komposisjonstudier ble han kjent med den italienske komponisten Luigi Nono under Darmstädter Ferienkurse i 1957, og var mellom 1958 og 1960 hans eneste elev.
Som elev av Nono bodde Lachenmann i Venezia, men i 1960 vendte han tilbake til Tyskland, først for å arbeide som fri komponist og pianist i München. Fra 1966 til 1976 underviste han musikkteori ved musikkhøyskolen i Stuttgart, fra 1970 var han også dosent i musikk ved musikkhøyskolen i Ulm; med et avbrudd i 1972/1973 for å lede et kurs i komposisjon ved det statlige musikkakademiet i Basel. Fra 1976 til 1981 underviste han i komposisjon ved den statlige musikkhøyskolen i Hannover, deretter ved musikkhøyskolen i Stuttgart før han ble emeritert i 2002.
Kunstnerisk karriere og stilmessige særpreg
Under det såkalte «Kölner Kurse» gav Karlheinz Stockhausen Lachenmann viktige impulser til sin serielle komposisjonsmetode, og Luigi Nono gjorde ham oppmerksom på problemer med musikkens samfunnsmessige funksjon. I motsetning til Nono forstår Lachenmann sin musikk slik: «I stedet for den stivt punktuelle klangen skal min musikk framstille klangtyper av ulikt slag: Inn-og uttonende prosesser, impulser, statiske farger, fluktuasjoner, teksturer, strukturer.»
Lachenmann utviklet konsekvent en Musique concrète instrumentale med en klanglighet som – oppnådd ved hjelp av nye spilleteknikker for tradisjonelle orkesterinstrumenter – ofte står nærmere støy enn den symfoniske tradisjonen. I møtet mellom «det filharmoniske apparat» og klanger som avslører sitt akustiske opphav skal spillere og tilhørere gjøres oppmerksom på forbindelsen med de konkrete klangene. Målet for komponisten er ikke vakker klang, men heller opplevelsen av system og uvanlige transformasjoner ved hjelp av usedvanlige klanglige hendelser.
Den så langt mest suksessrike episoden i Lachenmanns skaperperiode var uroppføringen av sceneverket Das Mädchen mit den Schwefelhölzern (1997, «Piken med svovelstikkene») ved Hamburgische Staatsoper, som også er blitt oppført i Paris, Stuttgart og Tokyo (ny versjon 2003). I forbindelse 70-årsdagen ble Lachenmanss musikk spilt på konserter over hele verden. Til tross for at han har fått en rekke priser og æresbevisninger for sin musikk, har det kommet til enkelte polemiske konfrontasjoner med andre komponister (Hans Werner Henze/Hans-Jürgen von Bose). I verkene som kom etter Allegro sostenuto tok Lachenmann i bruk mer tradisjonelle tonehøydekonstallasjoner – riktignok ved å bruke erfaringene fra Musique concrète instrumentale. Den uunngåelige kritikken som fulgte gikk på at Lachenmann hadde oppgitt sin tidligere avantgardistiske posisjon og foretatt en «tilbaketrekning».
Lachenmann har påvirket en hel generasjon komponister med sin estetikk og har blant andre samarbeidet med den norske komponisten og dirigenten Christian Eggen.
Elever
<div style="">
Utmerkelser
<div style="">
Verk
<div style="">
Martha Goldstein
Martha Goldstein (1919–2014) var en amerikansk cembalist og pianist.
Virke
Martha Goldstein tok musikkutdanningen ved Peabody-konservatoriet, Johns Hopkins University i Baltimore og ved The Juilliard School i New York. Lærere var James Friskin, Mieczyslaw Munz, Audrey Plitt og Eliza Woods. Goldstein vant førsteprisen i en Steinway-klaverkonkurranse. Hun underviste senere i 20 år ved Peabody-konservatoriet.
Repertoar
Goldsteins musikalske repertoar strakte seg fra musikk av Froberger, J.S. Bach,  Händel, Telemann, Zipoli, D. Scarlatti til virtuos musikk fra romantikkens klaverlitteratur: Chopin, Liszt, Brahms og Busoni. Goldstein var representant for en historisk informert oppføringspraksis og spilte overveiende inn musikk på tidsriktige instrumenter.
Innspillinger
Mange av Goldsteins innspillinger ble først gitt ut på LP av Pandora Records. Selskapet ble lagt ned da CD-formatet ble dominerende, og selskapets arkiv ligger i sin helhet tilgjengelig for fri nedlasting, blant annet på Wikipedias Common-arkiv.
Iddefjorden
Iddefjorden (svensk: Idefjorden) er en grensefjord mellom Norge og Sverige. Den strekker seg fra herregården Berby i sør til Halden i nord, der den går over i Ringdalsfjorden.
Ringdalsfjorden og Iddefjorden utgjør egentlig bare en enkelt fjord, som er en sidefjord til Oslofjorden. Fjorden heter Ringdalsfjorden inn til Halden, der den skifter navn til Iddefjorden. Årsaken til at navnet på fjorden er todelt er sannsynligvis at det er haldenserne som har gitt fjorden navn, og sett fra Halden kan man snakke om to fjorder, en utover mot sjøen (Ringdalsfjorden), og en innover i landet (Iddefjorden, navn fra Idd). Dette er gjenspeilet i for eksempel det svenske språket, der fjorden heter Idefjorden i hele sin lengde.
Elvene Tista og lakseelva Enningdalselva har utløp i Iddefjorden. I tillegg til en del mindre holmer og skjær, så finner en to større øyer i fjorden, Sauøya med Norske Skogs utskipingshavn, og Brattøya som er naturreservat. Lenger opp i fjorden ligger Skriverøya, ei halvøy med kulturminner fra jernalderen, den store nordiske krigen og stenhoggernes glansdager.
Iddefjorden har gjennom mange år blitt sterkt forurensa av utslipp fra Saugbrugsforeningen (Norske Skog) i Halden. Fjorden var i 1970-årene biologisk død. Effektive rensetiltak ble først satt i gang i 1980-årene, og livet har siden vendt tilbake.
Rhinoprod
Historie
Labelen ble startet i 2002 av Eirik Lian og Arne Slomann Johannessen for utgivelse av egen musikk i bandet Josephine. Johannessen fortsatte driften sammen med Stian Denstad og Jonny Hanger von Humstad etter at Lian sluttet i 2007. Da RhinoProd opphørte i 2010 startet Denstad, Johannessen og Humstad Riot Factory. I 2012 tok Lian igjen opp driften av RhinoProd.
Kristina
Kristina og Christina er kvinnenavn avledet av mannsnavnet Kristian, som har opprinnelse i det greske ordet christós, en oversettelse av det hebraiske masjiah, og betyr «salvet».
Etymologi
Kristina og Christina er avledet av mannsnavnet Kristian/Christian, som har opprinnelse i det latinske navnet Christianus, «kristen». Dette kommer igjen fra det greske ordet christós som er en oversettelse av det hebraiske masjiah, «salvet».
Kristina og Christina kan også være dannet som en yngre form av Christiana. Dette navnet har flere opprinnelser. Det er:
Stina og Tina er kortformer av Kristina.
Utbredelse
Navnet Kristina er kjent i Sverige fra 1100-tallet, da den svenske kongen Inge Stenkilsson den eldre døpte sin datter Kristina. Cristina var, sammen med andre former av navnet, et vanlig kvinnenavn i Tyskland i senmiddelalderen. Christina var også et vanlig navn i England i middelalderen.
Navnet Kristina var mest populært i Sverige rundt år 1900. Formen Christina var mest populær i Sverige på 1950- og 1960-tallet. Formen Christina var et populært navn på norske jentebarn på 1980-tallet.
Christina var et populært navn i USA fra 1970-årene til 1990-årene.
Kristina er i dag svært vanlig i Litauen og Sverige, og Krystyna (der y uttales i) er et svært vanlig navn i Polen. Disse navnene er sammen med andre varianter av Kristina vanlige i de mange vestlige land. Kristina er mer utbredt enn variantene Kristin, Kristine og Kristi.
Kristina har navnedag 24. juli i Sverige og Finland. Christina har navnedag samme dag i Danmark og Kristiina samme dag i Finland.
Kjente personer med navnet
Personene i listen er ordnet kronologisk etter fødselsår.
National Alliance
National Alliance en amerikansk høyreekstrem, antisemittisk, rasistisk og seperatistisk organisasjon. Den ble grunnlagt av William Luther Pierce og har sin base i Hillsboro i Vest-Virginia. Selv om organisasjonen er amerikansk, hevder den at den har medlemmer i flere andre land. Medlemskap blir ikke begrenset til statsborgerskap, men på det som oppfattes som hvit og europeisk opphav. National Alliance blir ofte inkludert i lister over nynazistiske grupper, delvis på grunn av deres glorifisering av Adolf Hitler. For eksempel, i en artikkel som ble trykket i organisasjonens magasin, National Vanguard, ble Hitlers 100-årsdag markert ved å kalle ham «den største mann i vår æra».
Høyderor
Høyderor på fly er plassert på den horisontale stabilisatoren. Roret er en liten vinge og er oftest plassert bakerst på flykroppen. Roret styrer luftstrømmen slik at halen presses ned eller opp og endrer dermed flyvingens vinkel i forhold til luftstrømmen. Dette fører til at flyet går opp eller ned.
I en sving vil et fly legge seg over til den ene aller andre siden og bruke høyderoret for å gjøre svingen krappere, samt for å unngå å miste høyde.
Variasjoner av høyderoret er V-hale, som kombinerer høyderor og sideror i en V-formasjon, elevon som er en kombinasjon av balanseror og høyderor og finnes på såkalte flyvende vinger (f.eks. B-2 Spirit). Høyderoret kan også være montert foran vingen, som en canardvinge. Dette brukes for eksempel på Eurofighter Typhoon.
Deutsche Volkspartei
Deutsche Volkspartei (DVP) var et høyreorientert nasjonalliberalt parti i Tyskland. Det liberale folkebegrepet var preget av impulser fra romantikk og idealisme, og partiets velgere tilhørte hovedsakelig middel- og overklassen.
DVP ble grunnlagt i desember 1918 av tidligere medlemmer av Nationalliberale Partei, anført av Gustav Stresemann, som var partiets formann frem til sin død i 1929.
Selv om partiet først avviste Weimarforfatningen, og så seg som en del av den «nasjonale opposisjonen» mot Weimarrepublikken, deltok partiet i nesten alle riksregjeringer mellom 1920 og 1931. Dette skyldtes først og fremst Stresemanns rolle. Både Stresemanns politikk og regjeringsdeltagelsen var gjenstand for intern opposisjon. Stresemanns viktigste motstander innen partier var storindustrimannen Hugo Stinnes. Han og partimedlemmene rundt ham ønsket et tettere samarbeide med DNVP, det tysknasjonale folkepartiet.
Mens DVP de facto var blitt en av Weimarrepublikkens støtter, tenderte det etter Stresemanns død i et stadig mer radikalisert politisk landskap til høyre. Det var imidlertid betydelig mer moderat enn partier som DNVP og NSDAP, og ved valgene i 1932 sank det til ubetydelig størrelse. Det ble oppløst i 27. juni 1933.
Politikere fra DVP sluttet seg etter annen verdenskrig til CDU og FDP.
Rana kommunestyre 2007–2011
Rana kommunestyre 2007–2011 er en oversikt over representanter og vararepresentanter i Rana, og medlemmer av kommunale utvalg, kommunestyre etter kommunevalget 2007.
Kommunestyrevalget 2007
Med 29,2 % av stemmene var dette det dårligste valgresultatet for Det norske Arbeiderparti siden kommunereformen i 1964. For første gang i Ranas historie hadde partiet heller ikke lenger flertall sammen med Sosialistisk Venstreparti.
Gjennom et samarbeid mellom Det norske Arbeiderparti, Sosialistisk Venstreparti og Senterpartiet, ble Geir Waage (Det norske Arbeiderparti) ordfører, mens Liv Hauknes (Sosialistisk Venstreparti) fortsatte som varaordfører.
Samarbeidet slo sprekker den 9. februar 2011 i forbindelse med behandlingen av en korrupsjonsanklage mot rådmannen i kommunen. Det norske Arbeiderparti og Sosialistisk Venstreparti fortsatte etter dette å styre i et mindretallsbystyre som regjerte fra sak til sak.
Knut Dahl
''For zoologen, se Knut Dahl (1871–1951).
Knut Dahl (født 16. september 1952 i Oslo) er en norsk sirkusdirektør og etablerer av det norske sirkuset Cirkus Merano. Dahl ble historiens yngste sirkusdirektør, da han 22 år gammel hadde sin premiere i Fredrikstad i april 1975.
Etter mye kritikk av behandling av sirkusdyr i 2002, gikk Dahl en tøff diskusjonsrunde med Venstre-leder Lars Sponheim. Dahl annonserte denne høsten at han ville trappe ned og ta Merano med seg. Etter massiv publikumsstøtte avsluttet han sesongen med å ønske velkommen tilbake neste år.
Rania av Jordan
Rania av Jordan (født Rania al Yassin 31. august 1970 i Kuwait by) er gift med kong Abdullah II og er dronning av Jordan.
Bakgrunn
Rania kommer fra en palestinsk familie og vokste opp i Kuwait. Hun har utdannelse i bedriftsledelse fra American University in Cairo.
Etter fullført utdannelse arbeidet hun en tid for Citibank. Hun flyttet så til Amman i Jordan der hun begynte i dataselskapet Apple. Her traff hun sin framtidige ektemann. Ekteskapet ble inngått i juni 1993.
Giro d’Italia 2003
Den '''86. utgaven av Giro d'Italia''' ble arrangert fra 10. mai til 1. juni 2003. Italieneren Gilberto Simoni vant sammenlagt med over 7 minutter foran sin landsmann Stefano Garzelli. Alessandro Petacchi vant syv etappeseire.
Rania av Jordan
Dronning
Rania ble dronning da hennes mann arvet tronen i 1999. Som dronning har hun fremmet kvinners og barns rettigheter og har tatt til motmæle mot æresdrap. I 1995 etablerte hun Jordan River Foundation til støtte for vanskeligstilte barn og fattige familier.
Giro d’Italia 2003
Kurt Asle Arvesen vant den 10. etappen.
Rania av Jordan
Dronning
Hun ble i 2011 regnet blant verdens 100 mest innflytelsesrike kvinner av tidsskriftet Forbes. Fra konservativt hold i Jordan er Rania kritisert for å ha for mye makt.
I 2010 utga hun barneboken The Sandwich Swap.
Barn
Kong Abdullah og dronning Rania har fire barn:
Utmerkelser
Rania har mottatt en rekke ordener. Hun er ridder av den svenske Serafimerordenen og i 2000 ble hun utnevnt til storkors av St. Olavs Orden.
Adam de la Halle
Adam de la Halle (også kalt le bossu eller le boiteux; født omkring 1237 i Arras, Frankrike, død 1288 i Napoli, Italia) var en fransk trouvère, poet og musiker.
Manuel de la Peña y Peña
Manuel de la Peña y Peña (født 10. mars 1789, død 2. januar 1850) var en meksikansk politiker og jurist. Han var president i Mexico i to perioder (1847–1848). I hans presidentperiode, ble Guadalupe Hidalgotraktaten undertegnet, som var med på å gjøre slutt på krigen mot USA. Forhandlingene foregikk mellom den 2. januar og den 2. februar 1848. Mexico avstod Texas, New Mexico og Alta California til USA for en gjenytelse på 15 millioner pesos.
Adam de la Halle
Adam anses den første som alene skrev gjennomarbeidede sangspill – han kalte dem jeux (spill). Han var en av de første til å komponere flerstemmig musikk friere enn tidligere. Flere av hans verk ble gitt ut i nyutgaver på slutten av 1800-tallet.
Melodien til kjærlighetsvisen Kom du skjønne hjertevenn (på tysk Komm, o komm Geselle mein) er opprinnelig komponert av Adam og inngår i sangspillet Le jeu de Robin et Marion. Teksten finnes også i Carmina Burana.
Liste over høyeste bygninger i Bergen
Dette er en liste over de høyeste bygningene i Bergen.
De høyeste bygningene
Havnesiloen på Hegreneset er 50 meter høy.
Helldorado
Helldorado er et norsk rockeband fra Stavanger. Bandet ble startet som en kvartett i 2001 med tre medlemmer fra det irskinspirerte bandet The Tramps. Bandet spiller musikk innen indie-rock, rock'n'roll, country og americana og musikken er blitt omtalt som ørkenrock. Musikken er hovedsakelig komponert av bandets vokalist og gitarist Dag Sindre Vagle.
Bandet vant finalen i den norske musikkonkurransen Zoom i 2002. Som vinnere fikk de en turne i Norge og et par konserter i Storbritannia og Tyskland, blant annet på Popkomm-festivalen. Samme år ga de ut sin første EP Lost Highway på plateselskapet CCAP. I 2004 kom bandet første album Director's Cut. Albumet ble også gitt ut i Europa på det tyske plateselskapet Glitterhouse. På albumet bidrar Martin Hagfors som medkomponist på enkelte låter. Året etter kom albumet The Ballad of Nora Lee, også det på plateselskapet CCAP i Norge og Glitterhouse i Europa. Bandet har mottatt gode kritikker for alle sine utgivelser.
Bandet har også turnert i andre europeiske land som Østerrike, Sveits, Tyskland, Ukraina og Tyrkia. Spesiell oppmerksomhet har de fått i Tyrkia, hvor de flere ganger har opptrådt på riksdekkende TV, og dessuten har toppet hitlisten på en radiostasjon med sangen «Just Like Fire» fra The Ballad of Nora Lee. I forbindelse med EM i fotball 2008 ble en tyrkisk versjon av sangen «A Drinking Song» fra The Ballad of Nora Lee brukt til offisiell EM-låt for det tyrkiske fotballandslaget.
Etter de to første albumene sluttet gitarist Bård Halsne i bandet på starten på 2006. Bandet har imidlertid fortsatt som en trio.
Hans Tostrup
Hans Tostrup (født 1799 på Hjelmeland, død 1856) var en norsk embedsmann og politiker.
Han var sønn av infanterikaptein Nicolay Tostrup og bror av blant andre Christopher Henrik Holfeldt Tostrup og Jacob Ulrich Holfeldt Tostrup. Han ble utdannet cand.jur. i 1824, og fungerte i embedet som amtmann i Jarlsberg og Larviks amt i 1843. Fra 1844 til 1852 var han amtmann i Nordre Bergenhus amt og fra 1852 til 1854 var han amtmann i Kristians amt. I 1848 ble han innvalgt på Stortinget som 3. representant for Nordre Bergenhus amt og satt en periode, til 1850.
Hauketo skole
Hauketo skole er en ungdomsskole i Oslo ved byens østlige sørgrense. Den har ca. 500 elever fordelt på tre klassetrinn. Elevene kommer hovedsakelig fra Prinsdal barneskole og Toppåsen barneskole. Skolen som opprinnelig sto ferdig i 1968, ble i perioden 2008-2010 bygget om, og er i dag en moderne, IKT-basert baseskole. Arkitekt for ombyggingen og tilbygget i 2008-2010 var Planforum arkitekter AS fra Sandvika.
Alle elever har egen bærbar PC. Det er smartboards i alle undervisningsrom, moderne forelesningssaler og auditorium med tilhørende AV-utstyr. Skolebiblioteket er velutstyrt med egne arbeidsplasser. I tillegg finnes en ny svømmehall.
Skolen har også en byomfattende spesialavdeling for elever med Asperger syndrom.
Beliggenhet
Med en beliggenhet i skogkanten finnes uteområder med skateramp, klatrevegg, basketball- og sandvolleyballbaner. Skolen ligger i Grønliåsen, rett nord for Prinsdal skole. Grovt sett definerer Hauketo skole og Hauketo jernbaneholdeplass yttergrensene av området Hauketo, som er en del av det større området Prinsdal. Hauketo og Prinsdal er oppkalt etter hver sin bondegård, som fortsatt delvis finnes, men ikke lenger er i drift.
De to skolene disponerer store idrettsanlegg rett sør for Prinsdal skole, bestående av to store fotballbaner der den ene er skøytebane om vinteren, en tennisbane og en innehall der elevene har gymtimer. Anleggene eies av Hauketo Idrettsforening. I Grønliåsen er det opplyste skiløyper på henholdsvis 3 og 5 kilometer. En kort avstikker av «lysløypa» fører til Bjørndal, som ligger på andre siden av skogen.
Josephine (pop/rock band)
Josephine var et rockeband fra Trondheim som spilte sammen fra 2002 til 2007. Bandets kjerne bestod av Eirik Lian (vokal/gitar/låtskriver), Arne Slomann Johannessen (gitar/låtskriver), Håvard Ophaug (gitar/låtskriver) og Conor Patrick (tangenter, vokal). Musikalsk ble bandet ofte sammenlignet med band som Blonde Redhead, Kent, Kashmir og The Killers. I løpet av sin karriere ga bandet ut to fullengdere, tre EP-er, sju musikkvideoer, gjennomførte to norgesturneer og spilte rundt 50 konserter. Bandet spilte sin siste konsert for et fullsatt Blæst i Trondheim i september 2007 i forbindelse med lanseringen av albumet Together We'll Never.
Historie
Josephine ble startet av Eirik Lian og Arne S. Johannessen som tidligere hadde spilt sammen i Fighting Fish og Thom Charmer. Håvard Ophaug ble tidlig med i Josephine etter å ha spilt gitar i Sherbet Shell på 90-tallet. John Ivar Rotnes (Sherbet Shell, SoSoSlow, nå i Asiago) kom inn i bandet i forbindelse med innspilling av debutalbumet i 2004. Bandet har skiftet flere bassister i løpet av årene. Først inne var Tom Holm (ex-Rifu), deretter Asgeir Steine før Sondre Sivertsen tok over som Josephines lengstvarende bassist, Øystein Eide (Johndoe) spilte på Together We'll Never i 2007, og Tore Øverleir (Karl Barx) var den siste bassisten. Inge Hanshus kom inn i bandet i 2006 på trommer. Alle Josephines utgivelser er produsert av Josephines tangentmann Conor Patrick i Trondheim Studio. Conor Patrick spilte så i sitt eget band 1001 sammen med Sondre Sivertsen. Sent i 2010 startet han opp et nytt prosjekt, Shooting Tsar, etter at 1001 ble oppløst.
Spellemannvinner Marthe Valle bidro på singelen Quell fra [White Uniform] Contrast EP i 2006. Samme år var EP-en Norges mest solgte en periode i 2006, lå på 10.-plass på VG-lista, og 2.-plass på Trøndertoppen. Tidligere samme år vant Josephine en nasjonal demo-konkurranse i regi av Eddie Kramer (tidligere produsent for Jimi Hendrix, Led Zeppelin, The Beatles, Rolling Stones, David Bowie med flere) og spilte for Kramer og Co. på deres showcase i Trondheim.
I 2006 bidro Josephine med tre låter på spillefilmen Sirkel av Aleksander Nordaas. Filmen vant publikumsprisen på Bergen internasjonale filmfestival. Josephine hadde også flere låter med i ektremsportfilmer av padleren Benjamin Hjort og i skifilmen Kong Vinter.
Labelen
Josephine har gitt ut alle sine utgivelser på Rhinoprod records som ble startet av Lian og Johannessen i 2002. Rhinoprod ble mellom 2009 og 2011 drevet av ex-manager Stian Denstad, Arne Johannessen og Jonny Hanger von Humstad, før disse tre grunnla og startet labelen Riot Factory i 2011.
Mattheus Brill
Mattheus Brill (også Mathijs Bril; født 1550 i Antwerpen; død 8. juni 1583 i Roma) var en flamsk maler og tegner.
Liv og virke
Han var sønn av Mattheus Brill d.e. og bror av Paul Brill.
Brill reiste tidlig til Roma, hvor han fra 1570 under pave Gregor XIII dekorterte flere av Vatikanets saler og gallerier med landskap og religiøse prosesjoner, deriblant de freskene som utgjør «Translation der Reliquien des Gregor von Nazianz» i Loggia Gregoriana i Vatikanpalasset. I disse bildene malte den unge Antonio Tempesta de spesielt viktige skikkelsene fra det romerske bybildet mot slutten av 1500-tallet.
Brill malte også hyrdebilder og frie komposisjoner i gammel nederlandsk stil. I Dresden fins blant andre av hans malerier «Der junge Tobias mit Sara», og i Louvre henger «Parforcejagd auf Damhirsche».
Lysbilde
Gjennomskinnelige lysbilder
Lysbilder lages som annen fotografisk film ved hjelp av et vanlig, analogt kamera, men krever spesialfilm. Etter framkallinga framstår bildene på denne filmen som små, gjennomskinnelige fotografier der motivet blir vist positivt med riktige farger i motsetning til tradisjonell film der farger og valører i bildene er negative, men som lettere lar seg kopiere over på papir ved hjelp av lys. Et lysbilde som blir vist på en projeksjonsduk gjengir flere fargetoner og valører enn det som kommer fram på et papirbilde.
Vanlig lysbildefilm følger standardformatet for 135 film, det vil si med en bildestørrelse på 24 x 36 mm. Det finnes også andre formater, blant annet 120-film som gir lysbilder som er 6 x 6 cm store. Slik film brukes i profesjonelle storformatkameraer for å få med mer detaljer i bildene. Lysbilder i disse to formatene kan monteres i tynne rammer med format på henholdsvis 5 x 5 eller 7 x 7 cm.
Som for vanlige fotografier med negativfilm, er også lysbilder i stor grad blitt erstattet av digitalfotografi etter år 2000.
De gjennomsiktige lysbildene blir også kalt diaspositiver, ofte forkortet dias i flertall, i motsetning til negativer på vanlig fotografisk film. Dia betyr «gjennom» på gresk og positiv sikter til gjengivelsen i riktige faarger. Lysbilder kalles også slides etter det engelske betegnelsen for sliket bilder. Substantivet er dannet av verbet slide, som betyr «å gli», fordi lysbilder som er montert i en liten, tynne ramme, glir på plass fra oppbevaringskassetten eller lysbildetralla inn i et spor mellom lyset og objektivet i lysbildeframviseren.
Historikk og bruk
Laterna magica, projeksjonsapparater med oljelamper, ble tatt i bruk som leketøy og til underholdning fra 1630-tallet. De viste opprinnelig bilder malt på glass, men etter at fotografiet ble oppfiunnet på 1840-tallet, ble det vanlig med lysbildevisninger av fotografier på glassplater. Instrumentet ble etterhvert avløst av lysbildeapparater og filmframvisere.
Den første praktiske fotografiske metoden for moderne lysbilder i farger, var Kodacrome-prosessen, en teknikk utviklet av Kodak og som produserte fotografisk film med klare farger også for amatørbruk fra 1935.
Lysbilder og lysbildeapparater ble tidligere særlig benyttet som presentasjonsverktøy for et publikum, både i såkalte lysbildeforedrag og som visninger av private bilder. Slikt utstyr er i stor grad erstattet av andre teknikker, særlig elektroniske framvisere, for eksempel videokanoner og nyere utsyr som kan vise digitale fotografier og skjermbilder fra pc-er og annet.
Lysbilder ble tidlig utbredt blant fotoentusiaster og amatørfotografer, men var fram til omkring 1995 også standard for profesjonelle fotografer. Lysbilder der motivet er vist som et gjennomsiktig, positivt fargefotografi var særlig vanlig som originaler ved reproduksjon av fotografier for finere trykk i bøker og magasiner. Disse ble optisk avlest eller skannet inn direkte og gav derfor en mer presis gjengivelse av detaljene enn når en skannet inn et motiv fra en svakt forringet papirkopi av en negativ originalfilm.
Lysbilder har også vært i bruk i kikkertforma leketøy, solgt under produktnavnet View-Master, et lite apparat som kan vise fram serier av stereoskopiske fotografier når det holdes opp mot lyset.
Worshipful Company of Drapers
Worshipful Company of Drapers (kortform Drapers' Company) er et av laugene i City of London. Det fulle navnet er The Master and Wardens and Brethren and Sisters of the Guild or Fraternity of the Blessed Mary the Virgin of the Mystery of Drapers of the City of London. Organisasjonen ble grunnlagt i 1361, og fikk sitt kongelige charter tre år senere. Det ble inkorporert, det vil si at det ble et registrert selskap med spesielle rettigheter, i 1438, og var det første selskapet som fikk rett til å føre våpen.
Opprinnelig var lauget en handelsorganisasjon for ull- og tøyhandlere. Den var en av de mektigste organisasjoner i London, og over hundre overborgermestere har vært medlem. Den første som hadde dette embetet, Henry Fitzailwyn, skal ha vært medlem. Under bosetningen i Ulster eide den områder i Londonderry, blant annet ved Moneymore og Draperstown. Sistnevnte by er oppkalt etter lauget.
I dag er lauget en veldedig, seremoniell institusjon, som blant annet tilbyr utdanning. Den har blant annet skaffet til veie tomten og noen av bygningene til Queen Mary College, som tilhører University of London, og den administrerer Henry Lucas Hospital, som tilbyr pleie til ubemidlede. Hovedkvarteret er Drapers' Hall, vis-à-vis London Stock Exchange. Hallen leies ut til banketter, noe som gir gode inntekter.
Tre prinser som ingen ventet skulle bli konger, har vært medlem:
Dronning Elisabeth II av Storbritannia og kong Harald V av Norge er medlemmer.
I rangordningen mellom laugene er Drapers' Company nr. 3, og regnes dermed som et av «Great Twelve City Livery Companies». Dets motto er Unto God Only Be Honour and Glory.
Mikkel Gaup
Mikkel Mathis Gaup  (født 1968 i Alta i Finnmark) er en samisk skuespiller.
Film
Gaup fikk sitt gjennombrudd i den Oscar-nominerte spillefilmen Veiviseren i 1987. Han har bakgrunn fra teater, tv og film, der han blant annet har vært med i filmen Breaking the Waves av Lars von Trier. Både Veiviseren og Breaking the Waves ble nominert til Oscar og til filmfestivalen i Cannes. I februar 2008 spilte han hovedrollen som Aslak Jacobsen Hætta i Nils Gaups film Kautokeino-opprøret.
TV
Gaup spilte Tvilling i NRK-serien Jul i Blåfjell, og har også vært med i TV-serien Den lille traktoren (Gråtass), der han spilte skraphandleren Herpert Hoggerud, samt vært programleder i Påskemorgen. Etter Veiviseren spilte han i miniserien Solens sønn og månens datter der han hadde rollen som samegutten Niilas, som innledet et «forbudt» forhold til jenta Birte, spilt av Liv Heløe. Serien gikk på NRK i 1993. Han var også å se på Barne-TV i serien Amuletten.